Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: december 19-én, Bécsben kelt Egyezményt. Ebben a Magyar Országgyűlés által 14/1996. (III. 1.) OGY határozatában
Paragraph Index: 1293

december 19-én, Bécsben kelt Egyezményt. Ebben a Magyar Országgyűlés által 14/1996. (III. 1.) OGY határozatában megerősített és az 1998. évi L. (XI. 6.) törvényben kihirdetett Egyezményben a részes Felek megállapítják, hogy „A kábítószerek és pszichotrop anyagok előállításának, keresletének és tiltott forgalmazásának elterjedtsége és növekedése (...) súlyos veszélyt jelent az egyének egészségére és jólétére, és károkat okoz a társadalom gazdasági, kulturális és politikai alapjainak.” A Felek mélységesen aggódnak amiatt, hogy „a kábítószerek és a pszichotrop anyagok tiltott forgalmazása mind pusztítóbb módon hat a társadalom különböző csoportjaira, és főként azért, mert a világ számos részén gyermekeket tesz a piac tiltott kábítószer-fogyasztóvá, és használnak a kábítószerek és a pszichotrop anyagok tiltott előállítására, elosztására és forgalmazására, ami mérhetetlenül súlyos veszélyt jelent”. 2000/121. szám A Felek felismerik „a tiltott forgalmazás és a vele kapcsolatos, más bűncselekmények közötti kapcsolatokat, amelyek aláássák a jogszerű gazdálkodás alapjait és fenyegetik a stabilitást, az Államok biztonságát és szuverenitását”. A Felek felismerik továbbá, hogy „a tiltott forgalmazás olyan nemzetközi jellegű bűncselekmény, amelynek visszaszorítása elodázhatatlan figyelemfelhívást és a legmagasabb szintű prioritást követel”. A Felek tudatában vannak annak, hogy „a tiltott forgalmazás pénzbeni hasznok és hatalmas vagyonok forrása, amelyek lehetővé teszik a nemzetek felett álló bűnszövetkezetek számára, hogy benyomuljanak, megfertőzzék és korrumpálják minden szinten az állami struktúrákat, a törvényes kereskedelmi és pénzügyi tevékenységet, illetőleg a társadalmat”. Az Egyesült Nemzetek Szervezete közgyűlésének a kábítószer-problémák közös legyőzésével foglalkozó különleges ülésszakának Politikai Deklarációja (New York, 1998. június) megállapítja: „A drogok életeket és közösségeket pusztítanak el, aláássák a fenntartható emberi fejlődést és elősegítik a bűnözést. A drogok minden országban a társadalom minden részletét érintik; a kábítószerrel való visszaélés különösen a fiatalok szabadságát és fejlődését befolyásolja. A drogok súlyosan veszélyezteti k az emberiség egészségét és jóllétét, az államok függetlenségét és demokráciáját, a nemzetek stabilitását, a társadalmak felépítését, valamint emberek és családok millióinak méltóságát és reményét”. Az Egyesült Nemzetek Szervezete tagállamai „ígéretet tesznek továbbra is a hosszan tartó politikai, szociális, egészségügyi és oktatási elkötelezettségükre, arra hogy keresletcsökkentő programokat iktatnak be, melyek hozzájárulnak a közegészségügyi problémák csökkentéséhez, fokozzák az egyéni egészséget és jóllétet, elősegítik a szociális és gazdasági integrációt, megerősítik a családi rendszereket és a közösségeket biztonságosabbá teszik”. (II. 7.b) „A tagállamok egyetértenek abban, hogy kiegyensúlyozott formában elősegítsék a régiók és a nemzetek közötti együttműködést annak érdekében, hogy kontrollálják a kínálatot és csökkentsék a keresletet.” (II. 7.c) A Magyar Köztársaság és az Európai Közösségek és azok tagállamai között társulás létesítéséről szóló, Brüsszelben,

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes